חוק הכרה אזרחית בהכשרות צבאיות

{{ח:התחלה}}
{{ח:כותרת|חוק הכרה אזרחית בהכשרות צבאיות, התשע״ו–2016}}

{{ח:פתיח-התחלה}}
{{ח:מאגר|2002356}} {{ח:תיבה|ס״ח תשע״ו, 617|חוק הכרה אזרחית בהכשרות צבאיות|https://fs.knesset.gov.il/20/law/20_lsr_323304.pdf}}.
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בחוק זה –
{{ח:ת|סוג=הגדרה}} ”גורם אזרחי מוסמך“ – גורם המכיר בהכשרה אזרחית על פי דין, או שהכשרה אזרחית מסוימת היא בתחום סמכותו;
{{ח:ת|סוג=הגדרה}} ”הכשרה“ – לרבות קורסי הכשרה מקצועית, לימודים או השתלמויות, ולמעט לימודים אקדמיים, תעודת הוראה או תעודת עובד חינוך בחינוך הבלתי פורמלי;
{{ח:ת|סוג=הגדרה}} ”הכשרה אזרחית“ – הכשרה הנרכשת על ידי אדם שלא כחלק משירותו הצבאי;
{{ח:ת|סוג=הגדרה}} ”הכשרה צבאית“ – הכשרה הנרכשת על ידי חייל כחלק משירותו הצבאי או הכשרה הניתנת למיועד לשירות ביטחון על ידי צבא הגנה לישראל;
{{ח:ת|סוג=הגדרה}} ”הכרה בהכשרה“ – הכרה בעמידה בדרישות הכשרה;
{{ח:ת|סוג=הגדרה}} ”חוק שירות ביטחון“ – {{ח:חיצוני|חוק שירות ביטחון|חוק שירות ביטחון [נוסח משולב], התשמ״ו–1986}};
{{ח:ת|סוג=הגדרה}} ”חייל“ – חייל בשירות סדיר;
{{ח:ת|סוג=הגדרה}} ”מיועד לשירות ביטחון“ – כהגדרתו {{ח:חיצוני|חוק שירות ביטחון|בחוק שירות ביטחון}};
{{ח:ת|סוג=הגדרה}} ”ראש אכ״א“ – ראש אגף כוח אדם בצבא הגנה לישראל או מי שהוא הסמיך לכך;
{{ח:ת|סוג=הגדרה}} ”שירות סדיר“ – כהגדרתו {{ח:חיצוני|חוק שירות ביטחון|בחוק שירות ביטחון}}.

{{ח:סעיף|2|בקשה להכרה אזרחית בהכשרה צבאית}}
{{ח:תת|(א)}} ראש אכ״א רשאי לבקש מגורם אזרחי מוסמך בחינה של מידת התאמתן של דרישות הכשרה צבאית לדרישות הכשרה אזרחית.
{{ח:תת|(ב)}} בבקשה כאמור בסעיף קטן (א) יפורטו תכנית הלימודים של ההכשרה הצבאית, אפיון צוות ההוראה, אמצעי ההוראה ודרכי ההוראה, תנאי הסף לקבלה להכשרה הצבאית, בחינות הנערכות במהלך ההכשרה וכל מידע אחר הנוגע לעניין.
{{ח:תת|(ג)}} גורם אזרחי מוסמך שקיבל בקשה לפי סעיף זה רשאי לבקש מראש אכ״א כל מידע נוסף על ההכשרה הצבאית הנחוץ לו לשם קבלת החלטה בנושא.

{{ח:סעיף|3|החלטת הגורם האזרחי המוסמך}}
{{ח:ת}} הגורם האזרחי המוסמך שקיבל בקשה לפי {{ח:פנימי|סעיף 2|סעיף 2}}, ישקול אותה לאחר שקיבל את המידע הנדרש, ורשאי הוא –
{{ח:תת|(1)}} אם נוכח כי דרישות ההכשרה הצבאית תואמות באופן מספק, להנחת דעתו, את דרישותיה של הכשרה אזרחית שבתחום סמכותו – להכיר בהכשרה הצבאית בדרך שבה הוא מכיר בהכשרה האזרחית, והודעה בדבר ההכרה תימסר לראש אכ״א;
{{ח:תת|(2)}} אם נוכח כי דרישות ההכשרה הצבאית אינן תואמות באופן מספק את דרישותיה של הכשרה אזרחית שבתחום סמכותו, לעשות אחד מאלה:
{{ח:תתת|(א)}} להודיע לראש אכ״א כי אפשר להתאים את דרישות ההכשרה הצבאית לדרישות כאמור, ובלבד שייערכו בה השלמות, התאמות או שינויים, או שייקבעו בה תנאים, והכול כפי שיפרט; הודיע ראש אכ״א לגורם האזרחי המוסמך על עמדתו, ונערכו השלמות, התאמות ושינויים בהכשרה הצבאית להנחת דעתו של הגורם האזרחי המוסמך, יכיר בהכשרה הצבאית בדרך שבה הוא מכיר בהכשרה האזרחית; הודעה בדבר ההכרה תימסר לראש אכ״א;
{{ח:תתת|(ב)}} להכיר בחלק מההכשרה הצבאית בדרך שבה הוא מכיר בהכשרה האזרחית, או להכיר בהכשרה הצבאית כממלאת אחר חלק מדרישותיה של הכשרה אזרחית, והכול ככל שיש אפשרות לכך לפי שיקול דעתו של הגורם האזרחי המוסמך, והודעה בדבר ההכרה תימסר לראש אכ״א;
{{ח:תת|(3)}} להודיע לראש אכ״א כי דרישות ההכשרה הצבאית אינן תואמות את דרישותיה של הכשרה אזרחית שבתחום סמכותו, ואת נימוקיו לכך.

{{ח:סעיף|4|הודעה לבוגר הכשרה צבאית}}
{{ח:תת|(א)}} ראש אכ״א יודיע לחייל, בעת שירותו הסדיר, על הכרה של גורם אזרחי מוסמך בהכשרה צבאית שרכש, בדרך שתתואם עם הגורם האזרחי המוסמך וכמקובל באותו עניין בהכשרה האזרחית הנוגעת בדבר.
{{ח:תת|(ב)}} שר הביטחון יפרסם באתר האינטרנט של משרד הביטחון את רשימת ההכשרות הצבאיות שהוכרו לפי חוק זה.

{{ח:סעיף|5|בדיקת התקיימות התנאים להכרה}}
{{ח:ת}} הגורם האזרחי המוסמך רשאי לוודא כי מתקיימים התנאים הנדרשים להכרה בהכשרה צבאית כאמור בחוק זה, בדרך שתוסכם בינו לבין ראש אכ״א, כתנאי להמשך ההכרה בהכשרה.

{{ח:סעיף|6|דיווח לכנסת}}
{{ח:ת}} שר הביטחון ידווח לוועדת החוץ והביטחון של הכנסת בתחילת כל שנה, לגבי השנה שקדמה לה, על כל אלה:
{{ח:תת|(1)}} הכשרות צבאיות שגורם אזרחי מוסמך הכיר בהן, לפי {{ח:פנימי|סעיף 3|סעיף 3(1)}};
{{ח:תת|(2)}} הכשרות צבאיות שגורם אזרחי מוסמך הודיע לגביהן לראש אכ״א כי יהיה ניתן להכיר בהן אם ייערכו בהן השלמות, התאמות או שינויים, לפי {{ח:פנימי|סעיף 3|סעיף 3(2)(א)}}, וכן אילו מהן הוכרו לפי {{ח:פנימי|סעיף 3|אותו סעיף}} לאחר שנערכו בהן השלמות, התאמות או שינויים;
{{ח:תת|(3)}} הכשרות צבאיות שגורם אזרחי מוסמך הכיר בהן באופן חלקי, לפי {{ח:פנימי|סעיף 3|סעיף 3(2)(ב)}};
{{ח:תת|(4)}} הכשרות צבאיות שגורם אזרחי מוסמך לא הכיר בהן, לפי {{ח:פנימי|סעיף 3|סעיף 3(3)}}.

{{ח:סעיף|7|שמירת סמכויות}}
{{ח:תת|(א)}} אין בהוראות חוק זה כדי לגרוע מסמכות גורם אזרחי מוסמך בכל עניין הנוגע להכשרה שבתחום סמכותו לפי כל דין.
{{ח:תת|(ב)}} אין בהוראות חוק זה כדי למנוע ממוסד מוכר להשכלה גבוהה כמשמעותו {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}}, לתת פטור לצורכי לימודים אקדמיים, לימודים לשם קבלת תעודת הוראה או לימודים לשם קבלת תעודת עובד חינוך בחינוך הבלתי־פורמלי, למי שהשלים הכשרה צבאית מסוימת.

{{ח:סעיף|8|ביצוע ותקנות}}
{{ח:ת}} שר הביטחון ממונה על ביצועו של חוק זה, והוא רשאי להתקין תקנות לביצועו.

{{ח:חתימות|התקבל בכנסת ביום כ׳ באדר א׳ התשע״ו (29 בפברואר 2016).}}
* '''בנימין נתניהו'''
ראש הממשלה
* '''משה יעלון'''
שר הביטחון
* '''ראובן ריבלין'''
נשיא המדינה
* '''יולי יואל אדלשטיין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]